cyanic-selkie/wikianc huggingface dataset:
Asəf Əsgərov
Hərbi xidməti
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Asəf Əsgərov ölümündən sonra "Suqovuşanın azad olunmasına görə" medalı ilə təltif edildi.
Sevan (Ermənistan)
Sevan (1935-ci ildən), Yelenovka (1842-1935) — Ermənistanda şəhər. Əvvəllər İrəvan quberniyasının İrəvan qəzasında, kənd olmuşdur. Sevan rayonunun mərkəzi.
Tarixi
Kənd 1842-ci ildə qurulmuşdur. I Pavelin qızı Yelena Pavlovnanın adı verilmişdir. 1935-ci ildə Sevan adı qoyulmuşdur.
Ulduz məhkəməsi
thumb|[[Əbdüləziz|Sultan Əbdüləziz taxtdan endirildikdən sonra ədəbsiz saray xidmətçiləri ilə]] Ulduz məhkəməsi — Osmanlı sultanı Sultan Əbdüləzizin taxtdan endirilərək şəhid edilməsinə səbəb olanları mühakimə etmək məqsədilə çağırılan məhkəmə iclası.
Arxa planı
Sədrəzəm Mütərcim Rüşdü Paşa, sərdar Hüseyn Avni Paşa, şeyxülislam Xeyrullah Əfəndi və Midhat Paşanın hazırladığı gizli planla Sultan Əbdüləziz 30 may 1876-cı il tarixində taxtdan endirildi. Ancaq Hüseyn Avni Paşa tərəfindən aylıq 100 qızıl lirə maaşla Fəriyə sarayında bağban olaraq işə alınan və sabiq padşahı qorumaqla vəzifələndirilən Cəzayirli Mustafa, Yozqatlı Mustafa çavuş və Boyabatlı Hacı Mehmed adlı 3 pəhləvan tərəfindən çevrilişdən 5 gün sonra – 4 iyun günü şəhid edildi. Ancaq hadisə intihar olaraq elan edildi və üstü örtüldü.
V Muradın qısa səltənətindən sonra taxta çıxan II Əbdülhəmid, baş katibi Kiçik Səid bəyin vasitəsilə əmisi Sultan Əbdüləzizin şəhid edilməsiylə bağlı gizli tədqiqat yürütməyə başladı. Tədqiqat nəticəsində əmisinin iddia olunduğu şəkildə intihar etmədiyi və tutulduğu Fəriyə sarayında gizlicə qətlə yetirildiyi aşkarlanmış, ardından Sultan Əbdülhəmid hadisənin hüquqi baxımdan rəsmi olaraq mühakimə edilməsini istədi.
Məhkəmə öncəsi tədqiqat
Sultan Əbdüləzizin ölümündə birinci dərəcədə rolları olduğu iddia edilən və hadisənin ardından az bir maaşla paytaxtdan uzaqlaşdırılan Mustafa çavuş, Boyabatlı Hacı Mehmed və Cəzayirli Mustafa adlı pəhləvanlar İstanbula gətirilərək ifadələri alındı. Mustafa çavuş 19 aprel 1881-ci ildə verdiyi ifadədə ''“Kürəkən Mahmud Paşa məni, dostlarım Cəzayirli Mustafa və Mehmed ağanı mabeyndəki qonaq otaqlarından birinə çağırdı. Otaqda tək idi. Bizi Fəriyə sarayında aylıq 100 lirə maaşla işə götürdüyünü ancaq bunun qarşılığında Sultan Əbdüləzizin dərhal öldürülməsini istədiyini dedi. Biz öncə qorxub çəkinsək də, bunun yeni padşah Sultan Muradın əmri olduğunu, əgər yerinə yetirməsək, zərər görəcəyimizi bildirdi. Üstəlik bu qətli heç kimin anlamayacağı şəkildə, intihar formasında etməyimizi, öncə sol, daha sonra sağ biləyini kəsməyimizi təlimat verdi. Ardından Kürəkən Nuri Paşa bizi qəbul etdi. O da, sabiq padşaha xidmət etməyimizi, hər nə olsa ona bildirməyimizi deyib Mahmud Paşanın verdiyi əmri təkrar etdi. Əlavə olaraq hər birimizə 30 qızıl verib yanındakı yavərlərdən biriylə bizi Fəriyə sarayına göndərdi. O gecə sarayın yaxınlığındakı karakol binasında gecələdikdən sonra səhərin ilk saatlarında mabeynci Fəxri bəy gəlib bizi saraya apardı və mənə qulpu ağ bir əl bıçağı verdi. Birlikdə padşahın yatdığı otağa girdik və onu ayağa qalxmadan qucaqladıq. Fəxri bəy əllərini arxadan tutdu. Cəzayirli Mustafa və Mehmed ağa hərəsi bir ayağına oturdu və mən də verilən təlimata uyğun şəkildə öncə sol, daha sonra sağ biləyini verilən əl bıçağıyla kəsdim. Sol qolundan bir xeyli, sağ qolundan isə nisbətən az qan axıtdım. Bu əsnada 3 hərəm ağası da qapının önündə idi ancaq heç bir şey etməyib hadisəni izlədilər.”'' dedi. Digər 2 pəhləvan da bu söylənənlərə uyğun ifadələr verdilər.
Aparılan dindirilmələr zamanı, illərdir sabiq sultanın xidmətində olan ancaq Hüseyn Avni Paşanın əliylə onun əleyhinə dönən Arzıniyaz kalfa, Sultan Əbdüləzizin öldürülmədiyini və intihar etdiyini təkidlə söylədi.
Xəzinədarlardan Zevkyab kalfa ifadəsində ''“Otağa girdiyimiz zaman sabiq padşah hələ də sağ idi və yerdə inildiyirdi. Otaqda heç kim olmasa da, o əsnada bir nəfər pəncərədən tullanıb qaçdı.”'' bildirdi.
Həkim Marko Paşa isə ifadəsində ''“Quzquncuqdakı sahil sarayından qarşı sahilə baxırdım. Sultanın tutulduğu otağı bilirdim və qətl saatlarında həmin otaqdan iri cüssəli bir nəfərin tullandığını gördüm. Ancaq cüssəsi səbəbilə pəncərədən qaçanın sabiq padşah olduğunu zənn etdim.”'' dedi. left|thumb|322x322px|Hadisənin baş verdiyi [[Fəriyə sarayı]] Sultan Əbdüləziz və V Muradın mabeynçiləri olan Fəxri bəy və Seyid bəy, eləcə də Fəriyə sarayının hərəm ağaları olan Reyhan ağa və Rakım ağalar dindirildi. Hərəm ağaları verdikləri ifadədə sabiq padşahın biləkləri kəsildiyi əsnada otağın qapısında duraraq gözətçilik etdiklərini etiraf etdilər. Daha sonra Fəriyə sarayının mühafizəsində olan miralay İzzət bəy, mayor Namiqpaşazadə Əli bəy və mayor Nəcib bəy xidmət yerlərindən çağırılaraq İstanbulda dindirildilər. V Muradın taxta çıxmasının ardından mabeyn müşiri olan Kürəkən Nuri Paşa və Kürəkən Mahmud Paşa da qətl hadisəsiylə təqsirləndirilərək sorğuya çəkildilər. Ardından Sultan Əbdüləzizin taxtdan endirilməsində iştirak edən dövrün sədrəzəmi Mütərcim Rüşdü Paşa o əsnada Manisada idi və xəstəliyi səbəbilə İstanbula gətirilmədi. Bunun əvəzinə İzmirə aparılaraq orada dindirilmişdir. Soruşdurma əsnasında İzmirdəki Fransa konsulluğuna sığınan Midhat Paşa isə aparılan danışıqların ardından təslim edildi və İstanbula gətirilərək dindirildi.
Dövrün şeyxülislamı Xeyrullah Əfəndi isə məhkəmə prosesindən illər öncə öz istəyilə Mədinədə Şeyxül-hərəmeyn olaraq vəzifələndirilmiş, bu səbəblə dindirilmədən haqqında qiyabi qərar çıxarılmışdır.
Aparılan tədqiqat nəticəsində adı çəkilən 3 nəfərin bağban olaraq Sultan Əbdüləzizin xidmətinə təyin edildiyi; Sultan Əbdüləzizin özünü müdafiə edə bilməməsi üçün otağındakı bütün silahların gizlicə aradan qaldırıldığı; hələ sağ olmasına baxmayaraq sabiq padşaha tibbi müdaxilə edilmədiyi və bədəni pərdəyə bükülərək saray karakoluna aparılan padşahın orada son nəfəsini verdiyi; Hüseyn Avni Paşanın cəsədi müayinə etməyə icazə vermədiyi və vəfatı haqqında 19 təbib tərəfindən verilmiş ölüm raportunun saxta olduğu; Kürəkən Nuri Paşa və Kürəkən Mahmud Paşanın bu əmri V Muradın anası Validə Şövqəfza Sultandan aldıqları aşkarlandı. Tədqiqat nəticəsində hazırlanan raporta əsasən Sultan Əbdüləzizin intihar etmədiyi və şəhid edildiyi sübut olundu. Sultan Əbdülhəmid isə bu raportu şeyxülislam Üryanizadə Əhməd Əsad Əfəndi, daxili işlər naziri Mahmud Nədim Paşa, Tunisli Xeyrəddin Paşa və dövlət şurasının tənzimat bürosunun rəisi Mahmud Cəlaləddin bəyin vəzifələndirildiyi xüsusi komitəyə təqdim etdi. Bu komitənin hazırlanan raportu araşdırması və təsdiq etməsinin ardından 30 aprel 1881-ci ildə hökumət tərəfindən çıxarılan bir qərarla hadisə qətl olaraq qəbul olundu və bu qətlin təqsirkarlarının dərhal mühakimə edilməsinə qərar verildi.
Məhkəmə iclası
Məhkəmə iclasının 27 iyun 1881-ci ildə Ulduz sarayında qurulan böyük çadırda başlaması planlaşdırıldı. Məhkəmənin baş sədri Əli Sururi Əfəndi, ikinci sədr isə Xristo Forides Əfəndi təyin edildi. Təqsirləndirilən şəxslər Pəhləvan Mustafa çavuş, Boyabatlı Hacı Mehmed ağa, Cəzayirli Mustafa ağa, mabeynci Fəxri bəy, mabeynci Seyid bəy, Kürəkən Nuri Paşa, Kürəkən Mahmud Paşa, Midhat Paşa, Mütərcim Rüşdü Paşa, Xeyrullah Əfəndi və baş mabeynci Əthəm bəy olmaqla 11 nəfər idi. Bunlardan başqa V Murad, anası Şövqəfza Sultan və Sultan Əbdüləzizin xəzinədarlarından Arzıniyaz kalfa təqsirləndirilən şəxslərin siyahısında olsalar da, xüsusi vəziyyətləri göz önünə alınaraq mühakimə edilmədilər. Eyni zamanda V Muradın baş mabeyncisi Əthəm bəyin günahsız olduğu anlaşıldı və təqsirləndirilən şəxslərin siyahısından çıxarılaraq şahi qismində dindirildi. Xəstə olduğu üçün İstanbula gətirilməyən və Manisadakı evində göz həbsinə alınan Mütərcim Rüşdü Paşa haqqında isə qiyabi olaraq hökm oxunmuşdur.
27 iyun bazar ertəsi günü səhər saat 10 radələrində başlayan məhkəmədə 400 nəfərə yaxın izləyici iştirak etmiş, bunlara arasında diplomatlar, yerli və əcnəbi jurnalistlər yer almışdır. Təqsirləndirilən şəxslərin bir qismi ilk gün dindirilsə də, bunlardan yalnız qətli törədən 3 pəhləvan və hərəm ağası Reyhan ağa cinayəti etiraf etdi. Sultan Əbdüləzizin cənazəsini yuyan və həmin gün şahid qismində dindirilən Ömər Əfəndi, mərhumun biləklərinin kəsildiyini, sağ sinəsinin göyərdiyini, ön dişlərindən iksinin qırıldığını və saqqalının sol tərəfinin qeyri-müntəzəm yolunduğunu dedi.
Məhkəmənin ikinci günündə Sultan Əbdüləzizin hərəmindən Pərvinfələk xanım şahid qismində dindirildi. Məhkəməyə gətirdiyi boxçasını açaraq qətl əsnasında sabiq padşahın əynində olan paltarları, eləcə də ölməsi üçün büküldüyü pərdəni göstərdi. Qan içində olan paltarın ürək nahiyyəsindəki bölümündə yırtıq göstərildi.
Məhkəmənin üçüncü günü səhər saat 11 radələrində təqsirləndirilən şəxslər barədə hökm oxundu. Pəhləvan Mustafa, Pəhləvan Mehmed, Pəhləvan Cəzayirli Mustafa, Fəxri bəy, Əli bəy, Nəcib bəy, Kürəkən Mahmud Paşa, Kürəkən Nuri Paşa, Midhat Paşa edama, Seyid bəy və İzzət bəy isə hərəsi 10 il həbsə məhkum edildi. Bunlardan Midhat Paşa 6 iyulda verdiyi ərizəylə apellyasiyaya müraciət etsə də, 2 gün sonra toplanan apellyasiya məhkəməsi onun bu müraciətini geri çevirdi.
Ancaq Ulduz sarayında toplanan fövqəladə məclisin qərarı və Sultan Əbdülhəmidin istəyilə edama məhkum edilən 9 təqsirli şəxs, eləcə də Manisadakı Mütərcim Rüşdü Paşa və Mədinədəki Xeyrullah Əfəndinin edam cəzası ömürlük həbslə dəyişdirildi. 11 nəfərin hər biri bütün imtiyaz, nişan və dövlət rütbələrindən azad edilərək Taifə sürgün edildi. Sultan Əbdülməcidin kürəkənləri olan Nuri Paşa və Mahmud Paşa xanımları Cəmilə Sultan və Fatma Sultandan boşandırıldı. Ömrünün son aylarını yaşayan Mütərcim Rüşdü Paşanın isə yaşadığı evdən çıxmaması şərtiylə Manisada qalmasına icazə verildi.
JJ Electronic
JJ Electronic s.r.o, Slovakiyanın Kisutse regionunda olan Çadtsa'dan dünyada geri qalan elektron boru istehsalçılarından biridir. JJ Electronic'in əsas məhsulları səsli pre-gücləndirici borusu və səs gücünün gücləndiriciləri üçün borulardır. Bu elektron boruları, əsasən gitara gücləndiricisi olaraq istifadə edirlər. 2015-ci ildə şirkətin satışları 8.5 milyon avroya, xalis gəliri isə 3.8 milyon avroya çatdı. Məhsulların çoxu ABŞ-yə ixrac olunur.
Tarixi
JJ Electronic, Çexoslovak elektronik boru istehsalının keçmişi üzərində işləyir. 1989-cu ildən əvvəl TESLA adı bir şirkət, Çexoslavakiyanın əsas elektron boru istehsalçısı idi. TESLA'nın elektron boruları bütün dünyaya ixrac edilərkən və keyfiyyətləri ilə bilinərkən, şirkət 1989-ci ildən sonra iqtisadi sistemin dəyişməsindən və elektron boru bazarındakı enişdən sağ çıxa bilməmişdi. JJ Electronic, köhnə TESLA mexanizimləri, elektron boruların istehsalı üçün istifadə edərək 1993-ci ildə quruldu. Axırda, JJ Electronic, əsas olaraq üst səviyyə səs cihazları maraqlısı tətbiqlərini hədəf alan öz elektron borularını və elektrolitik kondensatorlar xəttini çıxarmağa başladı.
NGC 3381
NGC 3381, Yeni Baş Kataloqda qeydə alınmış qalaktikadır. Göy üzündə Kiçik Şir bürcü istiqamətində yerləşir. SB/P tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Kristofer Alberto Martinez Berroteran
Kristofer Alberto Martinez Berroteran — Venesuela Bolivar Respublikasının Azərbaycan Respublikasındakı fövqəladə və səlahiyyətli səfiri (2019-cu ildən)
Diplomatik fəaliyyəti
thumb|Prezidenti [[İlham Əliyevə etimadnaməni təqdim edərkən ]] Azərbaycana fövqəladə və səlahiyyətli səfir təyin olunduqdan sonra Kristofer Alberto Martinez Berroteran etimadnaməsini 3 mart 2019-cu ildə Azərbaycan Respublikasının Prezidenti İlham Əliyevə təqdim etmişdir.
Hörümçək-adam (cizgi serialı, 1967)
Hörümçək-adam ― superqəhrəman janrında olan ABŞ cizgi serialı. Serial Sten Li və Stiv Ditko tərəfindən yaradılmış Hörümçək-adam komiksi nə əsaslanır. Cizgi serialı Kanada (səs kadrları) və ABŞ-də (animasiya) istehsal olunmuşdur. Serialın məşhur ulduzu olan Piter Parker-i Paul Solis səsləndirir. Cizgi serialının ilk iki mövsümü ABC telekanalında yayımlanmışdır. Üçüncü mövsüm isə sindikasiyada paylanmışdır. Grantray-Lawrence Animation serialın birinci mövsümünü, Krantz Films (Nyu-Yorkda yerləşir) isə ikinci və üçüncü mövsümlərini istehsal etdi. Serial 9 sentyabr 1967-ci ilin şənbə günü səhəri yayıma başladı. 14 iyun 1970-ci ildə isə final seriyası ilə yayımını başa çatdırdı.
Serial eyni zamanda simvolik "Hörümçək-adam, Hörümçək-adam, hörümçək bacardığı hər şeyi edir ..." açılış tema musiqisi ilə də xatırlanır.
Məzmun
Serial radioaktiv bir hörümçək tərəfindən dişləndikdən sonra özündə yaranan qeyri-adi və hörümçəkvari gücləri inkişaf etdirən və ali məktəbdə təhsil alan Piter Parker adlı gənc bir oğlan haqqındadır. Piter bu gücləri özündə kəşf etdikdən sonra cinayətlə mübarizə aparan, superqəhrəman kostyumlu bir xilaskar olmaq qərarına gəlir, lakin o bununla bərabər şəxsi və ailəvi məsələlərlə də maraqlanmalıdır. Bir Hörümçək-adam kimi düşünərək o, Doktor Osminoq, Misterio və Yaşıl Qoblin kimi super-güclü cinayətkarlarla mübarizə apararaq həyatını risk edir. Piter, həmçinin Daily Bugle-də sərbəst bir fotoqraf kimi fəaliyyət göstərir, lakin mətbuat redaktoru Conah Ceymson Hörümçək-adamı bir cinayətkar hesab edir və həmişə məqalələrində Hörümçək-adam haqqında kritik başlıqlar yazır.
Birinci mövsümdə Piterin "Daily Bugle"-dəki fəaliyyətindən, Ceymson ilə münasibətlərindən, katibəsi Betti Brent ilə yaşadığı eşqdən bəhs olunur. Həyatının Bugle ofisi və Mey xalanın Forest Hillsdəki evində keçməsinə baxmayaraq, Piterin digər sərgüzəştləri ilk seriyalarda göstərilmişdir. Piter personajının dizaynı (mavi kostyum, sarı jilet və qırmızı qalstuk) Stiv Ditko və məsləhətçisi Ser Con Romitaya məxsusdur.
Birinci mövsümün hekayələri, əsasən komiks kitabındakı klassik Hörümçək-adam canilərini əhatə edir. Sten Li birinci mövsümün ssenari müəllifi idi. İki və üçüncü mövsümlər Relf Bekşi tərəfindən istehsal olunmuşdur. Yaşıl dərili, sehrli canavarlar lehinə bir xərc azaltma tədbiri olaraq komiks kitabından cani obrazlar demək olar ki, kənarlaşdırıldı; bu, Bekşinin istehsal etdiyi başqa bir cizgi serialı Roket Robin Qud-dan stok görüntülərinin təkrar istifadəsini təmin etdi.
Büdcə
Cizgi serialın büdcəsi məhdud olduğu üçün Hörümçək-adam kostyumunun görünüşündə, yəni baş, qollar, gövdə və ayaq hissəsinin kənarında qara zolaqlar var idi. Serialın yayımı stok animasiyasının yenidən istifadəsinə etibar olundu. Bu stok animasiyasına Hörümçək-adamın Nyu-Yorkda bir binadan digər binaya üfüqi vəziyyətdə hoppanması və Piterin hörümçək kostyumuyla göründükdən sonra, əvvəlki paltarlarını geyindiyi səhnələr aiddir. Personajın hərəkəti minimuma belə endirilmişdir.
İkinci və üçüncü mövsümlər Relf Bekşinin təqdimatı altında Krantz Films tərəfindən az büdcə ilə istehsal olundu. Xərclərin azaldılması ən çox üçüncü mövsümdə müşahidə olundu. İkinci mövsüm üçün isə Roket Robin Qud-dan təkrar görüntüləri istifadə olundu.
Bu vaxt ərzində bir çox hekayə məşhur elmi fantastika/fentezi yazıçısı Lin Körtr tərəfindən yazılmışdır.
Hörümçək-adamın kostyumundakı səhv birinci mövsüm ərzində göründü, belə ki buradakı hörümçək kostyumu altı ayaqlı olaraq təsvir olunmuşdur. İkinci mövsümdə hörümçək kostyumunun dizaynında hörümçək səkkiz ayaqlı olaraq təsvir olunmuşdur, lakin bu vaxt birinci mövsümdəki dizayn yenidən istifadə olundu, yəni birinci mövsümdəki səhvlər yenidən təkrar olundu.
İkinci və üçüncü mövsümün seriyaları tünd-rəng parametrləri, psixodelik şəkillər və atmosferik musiqiylə tünd çalara malik idi. Bekşi Piterin gündəlik həyatında onun mülayim danışan bir kollec tələbəsi olduğunu, futboldakı uğursuzluğunu və beyzbol komandasında ulduz oyunçu olmaq istəyini aşkar etmişdir. Hörümçək-adam şəhəri məhv olmaqdan xilas edərkən ya sirlərini gizlədən ("Ev") və ya onu hirslə gözləyən müxtəlif qadınlarla görüşdü ("Yelləncək şəhəri"). Piter artıq "Buluddakı cinayətkarlar"-da görünən və davamlı şəkildə seriyadan seriyaya dəyişən Süsən Şounu sevirdi. Bekşi Hörümçək-adamın televiziyadakı təqdimi üçün "Hörümçək-adamın mənşəyi" adlı hekayə yazdı. Bu hekayə Möhtəşəm Hörümçək-adam # 1-dən Sten Linin dialoqunun parçalarını istifadə edən - xüsusən, seriya yayımlanmadan bir neçə ay əvvəl, yəni - 1968-ci ilin iyulunda təqdim olunmuşdur.
Roket Robin Qud görüntüləri
"Zamanın Dərinliklərindən Xəyal" və "Beşinci ölçüdə üsyan" seriyalarında Roket Robin Qud serialının iki seriyasının ("Təhlükədən təhlükəyə" və "Demans beş") görüntülərindən təkrar istifadə olundu.
Tema musiqisi
Cizgi serialın tema musiqisi məşhur bir standarta malik idi. Bu musiqinin sözləri Akademiya mükafatları sahibi Paul Frenzis Vebster tərəfindən yazılmış, musiqisi isə Bob Herris tərəfindən bəstələnmişdir.
Tema musiqisi "Hörümçək-adam, Hörümçək-adam, hörümçək bacardığı hər şeyi edir ..." adlı açılış xəttinə görə tanınır.
Ceysi Bertok və İlaysi Dinhin yer aldığı 2002 və 2004-ün filmlərində, müvafiq olaraq tema mahnısını tanıtdılar. 2004-cü ildə çəkilən Hörümçək-adam 2 filmini yenidən səsləndirən Maykl Bubley və orijinal 1967-ci il səsləndirənləri 2002-in filmlərini səsləndirdilər. 2007-ci ilin Hörümçək-adam 3 filminin tema musiqisi kütləvi mitinqdə marş musiqisini səsləndirən yürüş bandı tərəfindən ifa olundu. 2014-cü ilin Heyrətamiz Hörümçək-adam 2 filmində, Piter tema musiqisinin bir versiyasını "zəng səsi" kimi istifadə edir. 2017-ci ilin Hörümçək-adam: Evə qayıdış filmindəki tema musiqisi orkestr ifası ilə təqdim olunur. Bu ifa Marvel Studios-un "başlıq kartı" kadrında səslənir. 2018-ci ilin Hörümçək-adam: Hörümçək-kainatına cizgi filmindəki tema musiqisi Piter Parker "cəlbedici tema mahnısı var idi" deyərkən başlanğıc hissədə qısaca səslənir.
Orijinal Hörümçək-adam tema mahnısı Activision və Neversoft Entertainment tərəfindən 2000-ci ildə yaradılmış Spider-Man video oyununun tema mahnısının müəllifi, BK mərkəzli elektron musiqi qrupu Apollo 440 tərəfindən remiks edilmişdir.
Şounun təsadüfi musiqisi sörf gitarası, bress layns və caz skorinq istifadə edir. Birinci mövsümün hesabı orijinal idi, ancaq ikinci və üçüncü mövsümlərdə KPM, Capitol, Conroy və Josef Weinberger kitabxanalarındakı musiqilərindən istifadə olundu.
Buynuzlu gürzə
Təsviri
Uzunluğu 60–80 sm-dir. Rəngi əsasən sarı qum rəngində olur. Hər pulcuq cərgəsində 29–33 pulcuq olur.
Hörümçək-adam (cizgi serialı, 1967)
Populyar mədəniyyətdə
Büdcənin aşağı olması və tək çəkilişlərə görə 1960-cı illərin serialı İnternet mədəniyyəti ilə məşhurlaşdı. Serialın müxtəlif səhnələrindən istifadə olunaraq müxtəlif şəkil və mimelər yaradıldı.
Buynuzlu gürzə
Yayılması
Geniş yayılmış bir növder. Əsasən Şimali Afrika (Mərakeş istisna) və Ərəbistan yarımadası ərazisində yayılmışdır.
Hörümçək-adam (cizgi serialı, 1967)
Populyar mədəniyyətdə
"Hörümçək-Kainatı" hekayəsi əsnasında, Yer-67 təyini ilə televiziya şousunun kainatında bir dəyişiklik meydana çıxır. Hörümçək ordusu, mirasçılara mübarizədə kömək etmək üçün Yer-67 Hörümçək-adamını işə götürür. Hörümçək-kainatında, Hörümçək-adam 2099, ölçülü səyahətə imkan verən bir cihaz inkişaf etdirir və kainata, yəni "başlanğıc"-a gedərək 2099-un yerli Hörümçək-adamla qarşılaşdığı yerdə "Yer-67" olaraq təyin olunur. (Cöme Takuni tərəfindən səsləndirilən personajın "Son dost" olaraq alındığı səsləndirildi). "İkiqat şəxsiyyət"-dən kadrlar istifadə edildi. Səhnə, iki Hörümçək-adamın bir-birinə işarə etdiyi "İkiqat şəxsiyyət"-in səhnəsinə əsaslanan populyar bir internet mimesinə işarədir.
Buynuzlu gürzə
Ekologiya
10–20 arası yumurta qoyur. Yumurtalar 28–29 °C temperaturda 48 gün ərzində laktasiya dövrü keçir. Gecə həyat tərzi keçirir. Aylarla aşlığa davamlıdır. Kiçik məməlilər və quşlarla qidalanır. Cavan gürzələr böcəklər və kərtənkələlə qidalanır.
Buyuzlu gürzə mədəniyyətdə
Qədim Misirdə su ilanlarından fərqli olaraq misir heroqlif yazısında xüsusi heroqlifə malikdir. Bu da yunanların φ (fi) hərfindən götürülmüşdür.
Əbu Məhəmməd ibn əs-Seyyid əl-Bətəlyövsi
Əbu Məhəmməd ibn əs-Seyyid əl-Bətəlyövsi — Əl-Farabi və İbn Badja kimi Neoplatonizmin və Neopifaqorçuluq təlimlərinin təsiri altında olan İspan-ərəb filosofu idi. Qısa olaraq İbn əl-Sid və ya ispanca Abenalsid kimi tanınmışdır. İspaniyanın hər tərəfində olmuş, yarımadanın müxtəlif fəlsəfi məktəbləri ziyarət etmişdir.
Fəlsəfəsi
Fəlsəfəni dinə uyğunlaşdırmaq problemi təkcə Şərqdə deyil, həm də Qərbdə (Əndəlüs) müsəlman məşşailərinin fəlsəfi təlimlərinin əsas mövzusu olmuşdur. Şərqdə Kindinin, Farabinin, İbn Sinanın, Miskəveyhin, Qərbdə isə Bətəlyövsinin, İbn Bəccanın, İbn Tüfeyl və İbn Rüşdün fəlsəfi yaradıcılığında sözügedən problem tədqiqat obyekti olaraq seçilmişdir. Problemə münasibət bildirmiş Əndəlüs məşşai fi losofl arından biri də Əbu Məhəmməd Abdullah ibn Məhəmməd ibn əs-Seyyid əl-Bətəlyövsidir (1052- 1127). Din-fəlsəfə problemi haqqında “Kitab əl-hədaiq fi l-mətalib əl-a`liyə əl-fəlsəfi yyə əl-a`visə” adlı kitab yazmış Bətəlyövsi hesab edirdi ki, əvvəlki nəsillərdən qalma mədəni irs və fəlsəfə başlanğıcını, əslində, peyğəmbərlərin vəhyi biliklərindən götürür. Miskəveyh kimi Bətəlyövsi də dinlə fəlsəfə arasında ziddiyyətin olmamağı ideyasını irəli sürür, yunan fi losofl arının, xüsusən Sokrat, Platon və Aristotelin fəlsəfi yaradıcılığının monoteist məzmun daşıdığını iddia edirdi. Bəzi müəlliflər (Yusif Musa, Rəşid Özbalıqçı və s.) hesab edirlər ki, filosofun bu mövqeyi islam dünyasında fəlsəfəyə marağı artırmaq məqsədi güdmüşdür. Bətəlyövsi Farabi və İbn Sinanı yunan fəlsəfəsini başa düşməməkdə ittiham etmiş, “Allah “küll”ü (bütövü) bilsə də, “cüz”i bilmir” iddiasının sui-təfahümün məhsulu olduğunu irəli sürmüşdür. Filosofa görə, fəlsəfə ilə müqayisədə dinin nisbiliyini iddia etmək dini mətnlərin dar çərçivədə gözdən keçirilməsi səbəbindəndir. Hər hansı bir problemin həllində bir neçə dini mətnin izahını (ifrad) kafi saymayan Bətəlyövsi göstərmişdi ki, problemlə əlaqədar bütün dini mətnləri ayrı-ayrılıqda təhlil etməklə nəticəyə varmaq (tərkib) ən münasib üsuldur. Məlum problem daxilində nəzərdən keçirilən Allah-varlıq aləmi məsələsinə Bətəlyövsinin münasibəti Farabi və İbn Sinanın münasibətindən fərqlənir. Bətəlyövsi “südur” təlimi məsələsində onlarla həmfi kir olsa da, Allah-kainat münasibətlərinə baxışda əks mövqedən çıxış edir. Farabinin irəli sürdüyü “Allah yalnız öz substansiyası haqqında məlumata sahibdir” iddiasının qədim yunan fəlsəfəsi ilə əlaqəsinin olmadığını və adıçəkilən filosofun yunan fəlsəfəsini kifayət qədər yaxşı bilməməyi üzündən belə bir nəticəyə gəldiyini deyən Bətəlyövsi “Allah öz substansiyasından xəbərdar olduğu halda, nə üçün özündən emanasiya yolu ilə yayılmış ayrı-ayrı varlıqlar haqqında məlumata sahib olmasın?!” sualını verməklə bu iddianı puça çıxarmağa cəhd göstərir.
Bətəlyövsi ağıl və vəhyi əlahiddə məfh umlar hesab etsə də, vəhyi dərkdə insan zəkasının “avtoritetliy”ini rədd etmişdir. Filosofa görə, ruhun kamilləşməsi üçün ağıl vəhyə möhtacdır. Bətəlyövsi vəhyə birincilik versə də, hər şeydən əvvəl, bir filosofdur. Odur ki ancaq “fəal ağıl”la təmas qurduğu təqdirdə vəhyin “tamamlama” funksiyasını daşıya biləcəyini bildirmişdir. Lakin Farabidən fərqli olaraq o, peyğəmbəri fi losofdan üstün hesab etmiş, onu “vəhy verilmiş şəxs” adlandırmışdır (190, 74-79). Qeyd edilənlərdən bu nəticəyə gəlirik ki, Bətəlyövsi dinlə fəlsəfənin bir-birinə zidd olmadığını isbatlamaq üçün onları bir-biri ilə uyğunlaşdırmağa cəhd göstərməmişdir; əksinə, belə bir mövqedən çıxış etmişdir ki, fəlsəfə peyğəmbərlərin deyimlərindən ibarətdir, deməli, həqiqəti ifadədə dinə oxşardır.
Vəli Nəbiyev
Vəli Nəbiyev (Vəli Nəbi oğlu Nəbiyev; ) — ədəbiyyatşünas, filologiya elmləri doktoru, professor.
Slovart Music
Slovart Music, Slovakiyada klassik musiqi yayımı edən müstəqil bir naşirdir. Şirkətin veb saytına görə, ölkəsindəki ən köhnə və ən böyük müstəqil musiqi naşir-dir.
Əlibalta (Sayınqala)
Əlibalta - İranın Qərbi Azərbaycan ostanının Sayınqala şəhristanı ərazisinə daxil olan kənd.
Vəli Nəbiyev
Həyatı və təhsili
Nəbiyev Vəli Nəbi oğlu 13 yanvar 1955-ci ildə Şərur rayonunun Çərçiboğan kəndindən anadan olub.
Əlibalta (Sayınqala)
Əhalisi
2006-cı il məlumatına görə kənddə 244 nəfər yaşayır (48 ailə). Əhalisini azərbaycanlılar təşkil edir.
Vəli Nəbiyev
Həyatı və təhsili
1977-ci ildə Azərbaycan Dövlət Universitetinin( indiki Bakı Dövlət Universiteti) filologiya fakültəsini bitirib.
Vəfatı
21 may 1998-ci ildə Gəncə şəhərində vəfat edib.
Phantipha İamsudha Ekarohit
Phantipha İamsudha Ekarohit — Tailand Krallığının Türkiyə Respublikasındakı (2017-ci ildən) və Azərbaycan Respublikasındakı (2019-cu ildən) fövqəladə və səlahiyyətli səfiri
Diplomatik fəaliyyəti
thumb|Prezidenti [[İlham Əliyevə etimadnaməni təqdim edərkən ]] Azərbaycana fövqəladə və səlahiyyətli səfir təyin olunduqdan sonra Phantipha İamsudha Ekarohit etimadnaməsini 3 mart 2019-cu ildə Azərbaycan Respublikasının Prezidenti İlham Əliyevə təqdim etmişdir.
Marşal Baqramyan prospekti (İrəvan)
Marşal Abramyan prospekti — İrəvan şəhərinin mərkəzində yerləşən prospekt. Prospektin böyük bir qismi şəhərin mərkəzi inzibati dairəsi əeazisində yerləşir. Bir hissəsi isə Arabkir inzibati dairəsinə daxildir. Prospekt milliyyətcə erməni olan sovet sərkərdəsi İvan Xristovoroviç Baqramyanın şərəfinə adlandırılmışdır. 1970–1995-ci illərdə Dostluq prospekti olaraq adlandırılırdı
Maraqlı fakt
Marşal Baqramyan rospekti İrəvan şəhərinin mərkəz hissəsinin əsas arteriya xəttini təşkil edir. Pospekt Fransa meydanından başlayaraq Dostluq meydanına qədər uzanır. Fransa meydanında isə A. A. Spendrionov adına erməni akademik opera və balet teatrı yerləşir.
Ermənistan Respublikası prezidentinin rezidensiyası və Ermənistan Respublikasının Milli Məclisinin binasının bu prospektdə yerləşməsi səbəbindən burada tez-tez mitiqlər təşkil edilir. 2015-ci ildə tsrif qiymətlərinin qaldırılması ilə əlaqədar olaraq təşkil edilən kütləvi mitinqlərdə prospekt bir necə həftə nəqliyyatın üzünə bağlı qalmışdır.
Küçədə yerləşən obyektlər
Marşal Baqramyan prospektində aşağıdakı obyektlər yerləşir:
Nəqliyyat
Küçə piyada-nəqliyyyat istiqamətlidir. Üç zolaqdan ibarət olan küçə, hər nəqliyyatın hər iki istiqamətli gedişinə icazə verilir. Küçə boyunca iki metro stansiyası yerləşir. Üstəlik avtobus dayanacaqlarına sahibdir. Prospektin uzununluğu 2,2 km təşkil edir.
Geri qayıtmaq hüququ
Geri qayıtmaq hüququ — insan hüquqlarının Ümumdünya Bəyannaməsində və Vətəndaş və Siyasi Hüquqlar haqqında Beynəlxalq Paktda öz əksini tapmış, öz ölkəsinə qayıtmaq hüququ verən beynəlxalq hüququn qanunvericilik prinsipidir. Geri qayıtmaq hüququ əyalətin konstitusiyasında, immiqrasiya qanununda göstərilə bilər və ya diasporadan repatriasiya haqqında ayrıca bir qanun olaraq rəsmiləşdirilə bilər.
Tarixi
Yəqin ki, geri dönüş hüququnun ilk tanınması 1789-cu il Fransa inqilabından sonra Fransada 15 dekabr 1790-cı ildə qəbul edilmiş Hugenotlar Aktında əksini tapdı. Hugenotlara bütün vətəndaş hüquqlarının verilməsi ilə eyni vaxtda qanun, Fransa vətəndaşlarını dini təqiblər səbəbiylə xaricdə doğulmuş və fransız soyundan olan, qovulmuş və ya qaçan bütün insanları elan etdi. And içən geri qayıdan bütün vətəndaş hüquqlarına sahib idilər. Eyni zamanda, hugenotların böyük hissəsi bundan bir əsr əvvəl qovulmuşdu və bir çoxları İngiltərə, Almaniya və Cənubi Afrikanın yerli əhalisi ilə qarışmağı bacardılar. Qanun, 19 oktyabr 1945-ci ilə qədər qüvvədə qaldı, aralarında Nazizm tərəfdarlarının da ola biləcəyi Almaniyaya assimilyasiya olunmuş hugenotlar nəslinin köçməsinə icazə verilməməsi səbəbindən ləğv edildi.
Beynəlxalq hüquq
Ümumdünya İnsan Haqları Bəyannaməsinin 13-cü maddəsində deyilir ki, "hər kəs öz ölkəsi də daxil olmaqla istənilən ölkəni tərk etmək və öz ölkəsinə qayıtmaq hüququna malikdir". Bu maddənin mənası ilə bağlı fikir birliyi yoxdur, çünki əvvəlki bənddə "dövlət" ("hər kəsin hər bir əyalət daxilində sərbəst hərəkət etmək və yaşayış yerini seçmək hüququ") ifadəsi işlədildiyindən "ölkə" anlayışına icazə verilir. fərqli şərh edir. Ən böyük mübahisə isə "özününkü" sözləri ilə bağlıdır. Bir çox ölkələrin milli müqəddəratını təyin etmə hüququnu həyata keçirən milli dövlətlər olması səbəbindən, qanunvericiliklərində çox vaxt dövlətlə müvafiq millətdən olan insanlar və ya xalqlar arasında bir əlaqə var. Bu ölkələrin bir çoxunda geri dönüş hüququnun təfsiri, milli dövlətlərində doğulmamış və əvvəllər yaşamamış xaricdən gələn titullu millət nümayəndələrinə də şamil edilir. Müvafiq ölkəyə köçmək istəyən digər insanlara üstünlük vermələri beynəlxalq münaqişələrə əsas ola bilər.
Aleksandr burnu (Qrenlandiya)
Aleksandr burnu (, həmcinin Uvdlerssuak və Sarfalik; ) — Qrenlandiyanın ucqar qərb nöqtəsi. Burun Heys yarımadasının qərbində, Kaasuitsup kommunasında, Kaanaak şəhərindən 250 km şimalda yerləşir.
Aleksandr və Elsmir adasında yerləşən İzabella burnu ilə birlikdə Baffin dənizi və Basin hövzəsi arasında sərhəd rolunu oynayır. Hər iki buruna adı 1818-ci ildə Con Ross ekspedisiyasında iştirak etmiş iki gəminin şərəfinə adlandırmışdır.
Əbdüllətif Bəndəroğlu
Həyatı
İraq Türkmanlərinin öndə gələn ziyalılarından araşdırmaçı şair, yazar və jurnalist Əbdüllətif Omran Bəndəroğlu 1937-ci ildə İraqın Kərkük vilayətində Təzə Xurmatu kəndində anadan olmuşdur. İbtidai sinfi Təzə Xurmatu və Kərkükdə başa vurdu. 1956-cı ildə Kərkük Petrol şirkətinə aid Texniki məktəbdə təhsilinə davam edərkən siyasi səbəblərdən məktəbdən xaric edildi. Artan siyasi təqiblər nəticəsində ölkədən getmək məcburiyyətində qalan Bəndəroğlu 1964-cü ildən sonra Livan, Bolqarıstan, Yunanıstan başqa ölkələlərdə müxtəlif işlərdə işlədi. 1965-ci ildə yenidən vətənə qayıtdı. 4 fevral 2008-ci ildə Ürdün Xəstəxanasında keçirdiyi ağır əməliyyat nəticəsində vəfat etdi. Nəcəfdə torpağa tapşırıldı.
Fəaliyyəti
Əbdüllətif Bəndəroğlu İraq-türkman folklorunu bütün fəaliyyət tipləri üzrə (toplayıcılıq, nəşr, tədqiq) öyrənmiş İraq-türkman folklorşünası olaraq bu sahədə özünəməxsus alim olmuşdur.
İraq-türkman folklorunun toplanması, tədqiqi və nəşri sahəsində fəaliyyətini davam etdirən Ə. Bəndəroğlunun 1993-cü ildə "İraq-türkman folklorundan örnəklər" adlı digər bir tədqiqat əsərini çapdan çıxarıb. 1970-ci ildə İraq türkmanlarına müəyyən mədəni hüquqlar verilmişdi. Tədqiqatçı bu əsərinin Kərkükdə ölkənin şimal bölgəsinin maarif müdiri vəzifəsində işləyərkən burada və Tuzxurmatuda yaşlı söyləyicilərlə görüşərək orijinal xalq yaradıcılığı mətnlərini onlardan toplayıb.
Məhəmməd Füzulinin 500 illik yubileyinin 1994-cü ildə Bağdadda yüksək səviyyədə keçirilməsində xidmətləri böyük olan şair elə həmin ildən Azərbaycan Yazıçılar Birliyinin "Ədəbiyyat qəzeti"nin beynəlxalq yaradıcı heyətinin İraq təmsilçisi kimi fəaliyyət göstərirdi. O həmçinin çoxcildlik "Azərbaycan folklor antologiyası"nın "Kərkük folkloru" cildinin hazırlanmasında fəal iştirak etmişdir.
Bakı Dövlət Universiteti Filologiya fakültəsində 20 il boyunca tələbələrə verdiyi konfrans və seminarlarlara görə 1992-ci ildə Universitetin Fəxri Doktoru adı verilmişdir. S. Hüseyndən sonra İraq Türkman mədəniyyət işlərinə baxan Prezident köməkçisi vəzifəsinə gətirildi. Daha sonra şimali İraq Ərbildə qurulan Federal Kürt Bölgəsi Hökumətində Nazir oldu.
Qəzənfər Paşayev ilə birlikdə Azərbaycan ilə İraq Kürdüstanı hökumətləri arasında ikitərəfli əlaqələrin bünövrəsini qoymuşdur.
Yaradıcılığı
1973-cü ildə Bakıda "Qərənfil" adlı şeirlər kitabı çıxan Bəndəroğlu 24 yanvar 1970-ci ildə qəbul olunan Türkmanların mədəni hüquqlarının qismən tanınması ilə bağlı bildirişdən sonra Kərkükdə İrşad müdiri vəzifəsinə təyin olundu. 70-ci illərdən onun şeir topluları Bağdad, Ankara, Bakı şəhərlərində kütləvi tirajla nəşr olunur. Bir müddət sonra Mədəniyyət Nazirliyinə bağlı Türkman Mədəniyyət Müdiri və hər həftə çıxan "Yurd" qəzetində baş yazar və baş redaktor vəzifələrinə gətirildi.
Bədii tərcümə ilə ardıcıl məşğul olan şairin tərcüməsi Moskvada Səməd Vurğunun "Seçilmiş əsərləri", "Türk şeirindən seçmələr", Qəzənfər Paşayevin "Altı il Dəclə-Fərat sahillərində" kitabı ərəb dilində Bağdad şəhərində nəşr edilmişdir. "İraq-Türkman dili", "Ata sözlərimiz" (iki cilddə), "Füzuli Bayatlı", "İmadəddin Nəsimi əl-Bağdadi", "Azərbaycan şairləri" kitabları onu tədqiqatçı alim kimi tanıtmışdır.
Ümid məktəbi
Ümid məktəbi— Şamaxı şəhərində XX əsrə aid məktəb
Haqqında
1908-ci ilin yayında Mirzə Ələkbər Sabir Şamaxıdakı karvansaraların birinin iki otağını xalçaçı dostu Hacı Ağaəlinin köməyi ilə təmir etdirib, sentyabr ayında Hacıbala Zamanov adlı bir nəfər həmyerlisi ilə bərabər «Ümid” məktəbini açıb.
1908-ci ildə Sabir pedaqoji fəaliyyətə icazə alır və Şamaxıda “Ümid” məktəbini açır. Amma, hücumlara məruz qalaraq, məktəbi bağlamağa və 1910-cu ildə Bakıya köçməyə məcbur olur. O, burada qəzetlərdə korrektor, Balaxanı məktəbində müəllim işləyir
Azərbaycanlı Tələbələr və Məzunlar Platforması
300px|thumb|right|Azərbaycanlı Tələbələr və Məzunlar Platformasının loqosu Azərbaycanlı Tələbələr və Məzunlar Platforması (ASAP, ) – 2020-ci il 15 avqust tarixində təsis edilmiş qeyri-hökumət təşkilatı. Təşkilat xarici ölkələrdə təhsil alan tələbələr və artıq təhsilini başa vurmuş gənclər arasında əməkdaşlığın yaradılması hədəfləyir. Təşkilat xaricdəki tələbələr üçün əsas kommunikasiya və informasiya portalı rolunu oynayır.
Təsisi
2020-ci il 15 avqust tarixində Azərbaycan-Britaniya Məzunları İctimai Birliyi, ABŞ Təhsilli Azərbaycan Məzunları İctimai Birliyi, Litva Azərbaycanlı Gənclər Təşkilatı (AYOL), Azərbaycan İtaliya Gənclər Assosiasiyası, Benilüks Azərbaycanlı Tələbələr və Məzunlar təşkilatlarının iştirakı ilə ASAP-ın təsis konfransı keçirilmişdir.
Strukturu
Birliyin idarəetmə orqanları aşağıdakılardır:
Sınıq fənərlər küçəsi
Sınıq fənərlər küçəsi və ya Polislər (rus. "У́лицы разби́тых фонаре́й", "Менты") , Polis məmurlarının gündəlik həyatından bəhs edən rus detektiv serialı. Televiziyada ilk dəfə 1998-ci ildə göstərilib. İlk seriyaları yazıçı Andrey Kivinovun əsərləri əsasında 1995-ci ildə çəkilib. Serial 16 mövsüm və 501 seriyadan ibarətdir. Hər seriya ayrı bir detektiv araşdırmadır. Rus televiziyası tarixində efir vaxtı baxımından ən uzun serialdır.
Tarixi
Serialın ilk 8 seriyası 1995-ci ildə, o vaxt Sankt-Peterburqun Kirovski rayon polis idarəsinin qəsdən törədilmiş qətllərin açılması şöbəsində işləyən Andrey Kivinovun əsərləri əsasında çəkilir. Televiziya serialının müştərisi əvvəlcə "RTR" kanalı olur. Lakin 1996-cı ilin yazında kanala gələn yeni rəhbərlik, serialın görunuş və səs keyfiyyətinin zəif olması səbəbinə görə onu göstərməkdən imtina edir. Kanalın yeni rəhbərliyinin serialdan imtina etməsinin digər səbəbi isə, kanalın Amerika istehaslı olan Santa Barbara serialının səsləndirilməsinə görə "Rus Video Film" şirkətinə yığılıb qalmış borcu olur.
1997-ci ildə RTR-dən ayrılan Pavel Korçagin və Sergey Skvortsov, media meneceri Vladimir Qusinski ilə birlikdə serialın davamını "TNT" kanalında göstərmək hüququnu əldə etməyi qərara alırlar. Onlar həmdə serialın ilk seriyalarınıda alırlar. Serialın premyerası 4 yanvar 1998-ci ildə "TNT" kanalında baş tutur.
Serialın "TNT" kanalında çox uğurlu olması, "ORT" kanalının baş prodüsseri Kontantin Ernstin nəzərlərini cəlb edir. Tezliklə "TNT" ilə bərabər "ORT" kanalıda serialın ilk mövsumunu yayımlayır. Serial "ORT"-də 15 faiz reytinq toplayır.
1999-cu ildən sonra serial "NTV" kanalının ekranlarında görunur. Kanal həm yeni seriyaları, həm də köhnə seriyaların təkrarını efirə verir. 2001-ci ilin mayından 2002-ci ilin yanvarına qədər NTV-də rəhbərliyin dəyişməsi səbəbindən bəzi köhnə seriyaların göstərilməsi və yeni seriaların premyerası "TV-6" kanalında baş tutur. Ancaq 2002-ci ildə kanal bağlandıqdan sonra serial təkrar "NTV"-nin efirinə qayıdır.
2004-cü ilin fevralında beşinci mövsümün premyerası "Birinci Kanal"da baş tutur. Həmçinin 2004, 2005, 2007 və 2012-ci illərdə serialın ilk mövsümlərini "Birinci Kanal"da təkrar göstərilir və yüksək reytinq qazanır.
Stalin (film, 2006)
"Stalin" filmi — 2006-cı ildə çəkilmiş Teluqu filmidir.
Məzmun
Stalinin həyatda yeganə missiyası hamıya kömək etməkdir. O, Hindistan Ordusunda mayordur. Lakin, sonra yerini polkovnik-leytenant İqbal Kakara təslim etdi. Stalin Sumati adlı fiziki qüsurlu bir qıza yardım edir. Lakin, Sumatiyə yuxarıdan aşağı baxdıqlarına görə o, intihar edir. Stalin bundan çox təsirlənir. Elə macəralar da bundan sonra başlayır.
Mövzu, hər kəsin başqalarına kömək etməsi lazım olduğunu və bunun müqabilində sadəcə bir şükür axtarmamalı, kömək alanlara daha üç nəfər kömək etmələrini söyləmələri lazım olan bir şərtlə, onlardan kömək alanların da eyni şeyi tələb etməsi prinsipi ilə işləyir. . Stalin bu zəncirin insanlar arasında köməkçi davranış inkişaf etdirəcəyini düşünür, lakin təəssüf ki, zəncirin işə yaramadığını görür. Bir dəfə bir dilənçiyə xəsarət yetirən zəngin bir oğlanı bastırır.Bu zəncirvari bir reaksiyaya girir və varlı oğlan Stalinə hücum etmək üçün günah işləyir. Stalin hadisə yerindən yoxa çıxdıqda, günahkarlar Cansi və dostu Çitranı öz nəzarətlərinə götürürlər. Stalin nöqtəyə çatır və Muddu Krişnayyanın kürəkəninin əlini kəsir. Krişnayya bunu bir prestij məsələsi kimi qəbul edir və Stalini ortadan qaldırmağa çalışır, lakin bu müddət ərzində oğlunu itirir. yamaq gətirməyə müdaxilə etdikdə, Krişnayya onu öldürməyi və Stalini qətldə iştirak etməyi planlaşdırır. Stalin xəsarət alan Baş Naziri xilas edir, ancaq gərginlik səbəbindən şiddətli sinə ağrısı alır.
Stalin sonda "üç adama kömək" konsepsiyasını uğurlu hala gətirdiyinə görə bütün insanlara təşəkkür edir.
Rollarda
Çirancevi — Stalin
Şarada — Stalinin anası
Monica — Lakşmi
Anuşka Şetti — xüsusi bir mahnıda rol alan
Cavid İsmayıl
Həyatı
Cavid İsmayıl 1 iyun 1972-ci ildə Naxçıvan MSSR-nin Şərur rayonunun Çomaxtur kəndində anadan olub. 1988-ci ildə orta məktəbi, 1995-ci ildə Naxçıvan Dövlət Universitetinin iqtisad fakultəsini fərqlənmə diplomu ilə bitirib. 2014-cü ildə NDU-nun "Hüquq" fakultəsini, sonra isə 2018-ci ildə "Beynəlxalq münasibətlər" üzrə üçüncü ali təhsilini almışdır.
Cavid İsmayıl hələ yeniyetmə vaxtlarından Azərbaycan xalqının SSRİ imperiyasına qarşı apardığı mübarizəyə, milli azadlıq hərəkatına qoşulmuş və könüllü olaraq Naxçıvan ərazisinə soxulmağa cəhd edən erməni quldurlarına qarşı döyüşlərdə fəal iştirak etmişdi.
1989-cu ildə sərhəd hərakatının və SSRİ imperiyasının sərhədlərinin dağıdığılmasının fəal iştirakçısı oıan yeniyetmə Cavid, 1991-ci ilin yanvar ayının 7-də, o vaxtın ən strateji sərhəd ərazisi sayılan, bu günkü Azərbaycan-Türkiyə sərhədinin yerləşdiyi ərazinin Azərbaycana aid olmasına baxmayaraq sərhəd idarə etmə tabeliyi o vaxtkı Ermənistan SSR-in ərazisində yerləşdiyindən Moskva bütün gücünü toplayaraq bu hissədən keçən sərhəd mühəndis-texniki qurğuların toxunulmazlığını təmin etməsində israrlı olduğu halda Cavid İsmayıl ilk olaraq az bir sayda silahdaşları ilə fədakarlıq göstərərək həmin strateji sahəni dağıtmağa nail oldular.
Hərbi mükəlləfiyyətlidir, ailəlidir, üç övladı var.
Cavid İsmayıl professor Əjdər İsmayılovun oğlu, istiqlalçı, partizan, "Qırmızı tabor"un komandirlərindən olan, əsasən Şərur-Dərələyəz istiqamətində erməni daşnaqlarına qarşı mübarizə aparmış, Nuru Paşanın ödül verdiyi Tağı İsmayılovun isə nəvəsidir.
Elmi fəaliyyəti
Cavid İsmayıl 1996-cı ildən bu hal-hazıra qədər Hüquq Mühafizə statuslu dövlət orqanında xidmət etməsilə yanaşı, hələ məktəbli vaxtlarından onun elmə olan böyük marağı bu istiqamətdə inkişaf etməsinə aparmışdır. Belə ki, 1997-2000-ci illərdə AMEA İqtisadiyyat İnstitutunun disertantı olmuşdur. 2000-ci ildə "Azərbaycan sənayesində sahibkarlığın formalaşması və inkişafına vergi sisteminin təsiri" mövzusunda dissertasiyasını müdafiə etmiş və iqtisad üzrə fəlsəfə doktoru alimlik dərəcəsi almışdır.
İkinci iş yeri olaraq iqtisad üzrə fəlsəfə doktoru kimi bir sıra ali məktəblərdə iqtisadiyyat və hüquq sahəsində dərslər demişdir.
İctimai fəaliyyəti
Eyni zamanda Cavid İsmayıl Azərbaycanın içtimai həyatında da, yaxından və çox fəal iştirak edir. O, türk xalqların zəngin mədəniyyətini və qədim tarixini təbliğ etmək və türk xalqları arasında mədəni əlaqələrin inkişaf etdirilməsinə kömək etmək etmək, türk xalqlarının tarixini, mədəniyyətini, folklorunu və adət-ənənələrini təbliğ etmək, tarixi araşdırmaların aparılmasına dəstək vermək, o cümlədən Azərbaycan xalqının milli- mənəvi və tarixi dəyərlərinin qorunması sahəsində maarifləndirmə işi aparmaq, türk xalqları arasında həmrəyliyin və tarixi əlaqələrin gücləndirilməsinə yardım etmək məqsədilə yaradılmış "Turan Araşdırma Mərkəzi" İctimai Birliyinin təsiçilərindən biri, sədr müavinidir.
Nepal şəbpərəsi
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Təsvir
Onlar ümumi uzunluğu 10 sm, qanadları 4 santimetrdən azdır. Kiçik bir qulaq və uzun dar qulaq seyvanına malikdir.
Çoxalması
İl ərzindı bire dəəfə bala verirlər. Yalnız bir bala doğurlar.
Arealı
Asiyanın endemik canlısıdır. İrandan Sibirə qədər yayılmışdır.
Yayılması
Həm yüksək dağlıq həm də düzənliklərdə yayılmışlar. Əsasən quraq, dağlıq rayonlarda və meşələrdə yaılırlar.
Qidalanması
Qidalarının əsasını pulcuqqanadlılarla qidalanırlar.
Albert Eksteyn
Albert Eksteyn — alman pediatrı və akademiki.
Erkən həyatı
Albert Eksteyn Almaniya imperiyasında yəhudi fabrik sahibi bir ailənin ikinci övladı olaraq dünyaya gəlmişdi. Atasının əleyhinə olmasına baxmayaraqo, Frayburq Universitetində tibb təhsili alır. Daha sonra Birinci Dünya müharibəsində orduda xidmətinə görə Birinci dərəcəli Dəmir Xaç ordeni ilə təltif edilir. Daha sonra tibb təhsilini Leypsiq və Münhen Lüdviq-Maksimilian Universitetlərində davam etdirib.
1925-ci ildə Düsseldorf Universitetinin uşaq klinikasına rəhbərlik edən müəllim və baş həkim kimi Artur Şlossmannla birlikdə işləmişdir. Eksteyn Frayburq-im-Braysqauda Şlossmanın qızı Erna ilə tanış olur və evlənirlər. 1926-cı ildə sıravi professor rütbəsi aldıqdan, sonra qayınatasının varisi olur.
Türkiyə illəri
1935-ci ildə Nürnberq qanunları ilə başlayan antisemitizmə görə o, Türkiyənin dəvəti ilə Almaniyanı tərk edərək ailəsi ilə birlikdə Ankarada məskunlaşmağa qərar verir. Eksteyn 1935-ci ildə Ankaraya gələndə o vaxtkı səhiyyə naziri Refik Saydam tərəfindən qəbul edilir. Amma nazir onun öncə Anadolunun hər qarışını gəzməsini istəyirdi. Problemləri yerindəcə görməyini və Türkiyə üçün "uşaq sağlamlığı və xəstəlikləri" siyasətini inkişaf etdirməsini gözləyirdi. Bu səfərlərdən sonra prof. Eksteyn Numune Xəstəxanasında çalışaraq; qısa müddətdə yaradılan tibb fakültəsində "uşaq sağlamlığı və xəstəlikləri" kafedrasını qurdu.
Eksteyn vəzifəsini məsuliyyətlə icra edirdi. Bu tədqiqatlar Türkiyə əhalisinin əhəmiyyətli bir hissəsi üçün sağlamlıq və əhalinin statistikası üçün ilk cəhd idi.
Anadolu kəndlərini gəzməyə 1937-ci ildən başladı. İlk olaraq Yozqat, Çorum, Samsun, Amasya, Sivas, Seyhan, İçəl, Qaziantep, Niğdə, Kayseri, Konya, Afyon Karahisar, Əskişəhər mərkəzi və kəndləri ziyarət edildi. Sağlamlıq təşkilatı və muxtarların gətirdiyi uşaqları müayinə edir, sinifləndirərək statistik məlumatlar hazırlayırdı. Bu səfər zamanı o, köməkçisi ilə birlikdə ümumi əhalisi 52662 nəfər olan 60 kəndə baxış keçirib. Eksteynin köməkçisi Səlahəddin Tekand digər səfərlərə nümunə olan bu səfərin xüsusiyyətlərini belə xülasə edir: "100-dən bir qədər çox əhalisi olan kiçik, 5000-ə yaxın əhalisi olan böyük, kasıb və varlı kəndlərə; dağlarda və düzənliklərdə, münbit və bərbad yerlərdə, Qara dəniz və Aralıq dənizi sahillərində və ya yaylalarda yerləşən kəndlərə nəzər saldıq. Beləliklə, müxtəlif yaşayış şəraiti haqqında fikir əldə etdik. Hər bir kənddə kəndlilər ilə uzun və sıx təmasda olduq. Vərdişlərini soruşduq, öyrəndik. Dərdlərini dinlədik. Hər kənddə hər məhəlləni, hər evi daxildən və xaricdən araşdırdıq. Demək olar ki, hər uşaq və qadını müayinə etdik və ya danışdırdıq. Təbii ki, kişilərlə də danışırdıq. Hər yaşda olan xəstələri müayinə etdiyimiz üçün kəndlərdəki bütün xəstəliklər haqqında dolğun məlumatlar əldə etdik. Bundan əlavə, taxıl, tərəvəz, meyvə becərilməsi, heyvanlara qulluq haqqında məlumat aldıq".
Beləliklə, Albert Eksteynin Anadolu kəndləri ilə bağlı topladığı məlumatlar Anadolunu sağlamlıq və sosial baxımdan qiymətləndirə biləcək çox əhəmiyyətli bir sənəd oldu. Statistikanın çıxarılması ilə o, həm də Türkiyədə "əhali və sağlamlıq araşdırmaları"nın qabaqcıllarından olur. Onun doğum və uşaq ölümü ilə bağlı verdiyi rəqəmlər tibbdə çox böyük yol göstərici olmuşdur. 100 qadına görə hesablanan rəqəmlər ziyarət edilən illərdə qadınların 1%-ni əhatə edir.
O, həmçinin bütün əsərlərini fotoşəkillərlə zənginləşdirərək böyük bir əsərə imza atmışdır. Bütün kolleksiyası 2005-ci ildə Ankara Universiteti Mədəniyyət və İncəsənət Nəşrləri tərəfindən "Prof.Dr.Albert Eksteynlə Anadoluda on beş il (1935–1950)" adı ilə nəşr edilmişdir.
Əldə edilən nəticələrdən açıq şəkildə məmnun qalan Səhiyyə və Sosial Rifah Nazirliyi 1938-ci ilin iyul və avqust aylarında bu dəfə daxili vilayətlərin İsparta, Burdur, Antalya, Dənizli, Muğla, Aydın, İzmir, Manisa, Balıkəsir, Bursa, Kocaeli və Bolunu əhatə edən ikinci araşdırma səfərinə çıxmasını istədi. Bu dəfə onu həyat yoldaşı, pediatr Erna Eksteyn və onun baş köməkçisi Səlahəddin Tekand müşayiət etdi. Onlar ev təsərrüfatlarının sayı, kişi və qadın əhalisi, malyariya, bağırsaq infeksiyaları, su mənbələrinin növləri, qəsəbədə məktəblərin olması barədə məlumatlar topladılar. Onların Anadoluya tanışlıq səfəri zamanı malyariya, vərəm və traxoma ilə mübarizə kampaniyaları artıq başlamışdı. Eksteyn və komandası həmçinin kəndlərə səfərləri zamanı bu səfərlərin müsbət təsirlərini gördüklərini bildirdilər.
Türkiyədə uşaq ölümünün 50 faiz olduğu, adi uşaq klinikasının olmadığı bir vaxtda Ankara Universitetində uşaq poliklinikasının yaradılması üçün çalışıb. O, 5 il bu Universitetdə təsisçi direktor vəzifəsində çalışıb. Onun köməkçisi İhsan Doğramacı Türkiyədə tibb sahəsində köklü dəyişikliklər edən həkim olub.
1941-ci ildə 10 türk lirəsinin 3-cü buraxılış 1-ci nəşr əskinasların üzərində Eksteynin Bolunun Bürnük kəndində yerli geyimli türk qadınlarının çəkilmiş fotoşəkilindən istifadə edilmişdir. thumb|right|1941-ci ildə Albert Eksteynin çəkdiyi fotonun əks olunduğu əskinas
Filadelfiya təcrübəsi
Əfsanə
1930-cu ildə "Göy qurşağı" layihəsi Çikaqo Universitetində başlanmış, Prinston Universitetində davam etdirilmişdir. Bu layihədə Albert Eynşteyn, Con Fon Neyman və Nikola Tesla kimi fiziklər iştirak edirdi. Əfsanəyə görə, Albert Eynşteyn bu eksperimentdə öz "Hər şeyin nəzəriyyəsi"ni yoxlamışdır.